British Museum Library
Store norske leksikon,Kunst og estetikk,Kulturinstitusjoner,Museum
British Museum Library er et bibliotek i London, siden 1973 innlemmet i British Library, som er Storbritannias nasjonalbibliotek.
British Museum Library ble grunnlagt i 1753 sammen med British Museum, da Hans Sloane (1660–1753) testamenterte sine store samlinger og sitt bibliotek til staten. Skriftsamlingen omfatter omkring 8,5 millioner trykte bøker og 150 000 manuskripter, dessuten store samlinger av papyruser, segl og lignende. Blant de mest dyrebare håndskriftene er bibelhåndskriftene Codex Alexandrinus (400-tallet) og Codex Sinaiticus (300-tallet). Les mer i Store norske leksikon British Museum British Library